ועדת החוקה, חוק ומשפט, כנסת 15, פרוטוקול מספר 190, 2000-11-01 09:00

אמנון רובינשטיין: בוקר טוב.

אמנון רובינשטיין: אני פותח את ישיבת ועדת החוקה, חוק ומשפט בנושא תקנות הסיוע המשפטי (תיקון), התש"ס-2000 - אישור התקנות והצבעות.

אמנון רובינשטיין: אני רוצה להזכיר לחברים, שהיו לנו דיונים ארוכים, ממושכים, וביקשנו ממשרד המשפטים שיחזרו ויציעו הצעה חדשה לאחר התייעצות, גם עם הארגונים וגם עם חברי הכנסת.

אמנון רובינשטיין: שלמה גור, תאמר לנו בקצרה מה ההצעה החדשה.

שלמה גור: כמו שהיושב-ראש אמר, מאז הישיבה האחרונה קיימנו סבב דיונים עם העמותות, עם לשכת עורכי-הדין ועם החברים הנכבדים, ועלו בישיבה האחרונה שלוש נקודות שעליהן ביקשו שנתמקד: האחת - גובה האגרה; השנייה - התשלום החד-פעמי לשנה שלמה; השלישית - מענק פטור ליושב-ראש הסיוע המשפטי.

שלמה גור: כך קבענו, ואלה התקנות החדשות העולות בקנה אחד עם מכלול ההסכמות.

ראובן ריבלין: זה היה בהתייעצות עם לשכת עורכי-הדין ועם הסנגוריה הציבורית?

אלחנן זוכוביצקי: היתה התייעצות עם כל הארגונים הוולונטריים.

יעל דיין: אכן, חילוקי הדעות שהיו, נפתרו, אבל עדיין דרך לפנינו, משום שיש לנו בעיה עם הגובה שעד אליו מקבלים פטור, משום שחלק גדול מהפונים, בפועל, ההכנסה הפעילה שלהם היא נמוכה מאוד - אלה אנשים שנתונים לעול משכנתה כבדה, עושים להם חישוב של מבחן יכולת ולא מבחן הכנסה.

יעל דיין: האם יש כוונה עתידית לגבי זה?

אלחנן זוכוביצקי: על-פי התיקון של התקנות, תהיה לי סמכות להוציא הנחיות לפטור אנשים במקרים חריגים, בהתחשב ביכולת הכלכלית שלהם.

אלחנן זוכוביצקי: למשל, יש אדם שיכול להיות זכאי לסיוע משפטי על-פי ההכנסה שלו ברוטו, אבל למעשה כל הכספים שלו מעוקלים.

אלחנן זוכוביצקי: במקרה זה הוא יהיה פטור.

אלחנן זוכוביצקי: אם ניקח, למשל, אישה ממקלט לנשים מוכות, שכרגע מגיעה, ואין לה הכנסה, היא תקבל פטור.

אמנון רובינשטיין: אני מציע שאת ההנחיות הפנימיות האלה תעביר לידיעת חברי הוועדה.

יוסף לפיד: האם יש מפתח מסוים או נוהג, שכשקובעים אגרות, שתקבע גם מפתח שאם מדד יוקר המחיה עולה, למשל, יותר מ-20%, שלא תהיה שחיקה.

יוסף לפיד: האם אי-אפשר להסדיר את העניין הזה?

שלמה גור: סעיף העדכון הוא למעשה מפתח גם להעלאות בגלל אינפלציה וגם השפעות בגלל היעדר אינפלציה.

אלחנן זוכוביצקי: המפתח מופיע בסוף התקנות.

יעל דיין: התשלום כולל גם אם יש מספר תיקים באותו עניין?

שלמה גור: חופשי שנתי.

אמנון רובינשטיין: מי בעד אישור תקנות הסיוע המשפטי (תיקון), התש"ס-2000?

אמנון רובינשטיין: בעד תקנות הסיוע המשפטי (תיקון), התש"ס-2000 - רוב נגד - אין נמנעים - אין תקנות הסיוע המשפטי (תיקון), התש"ס-2000 אושרו.

אמנון רובינשטיין: תקנות הסיוע המשפטי אושרו פה אחד.

אמנון רובינשטיין: תודה רבה.

אמנון רובינשטיין: הישיבה נעולה.